איי זומבי (סדרת טלוויזיה)
דמויות > דמויות ראשיות

| שחקנ/ית | דמות | עונה> עונה ראשונה | עונה> עונה שנייה | עונה> עונה שלישית | עונה> עונה רביעית | עונה> עונה חמישית |
| --- | --- | --- | --- | --- | --- | --- |
| רוז מקייבר | ליב מור | ראשי | ראשי | ראשי | ראשי | ראשי |
| מלקולם גודווין | קלייב בבינו | ראשי | ראשי | ראשי | ראשי | ראשי |
| רהול קולי | ראבי צ'אקרברטי | ראשי | ראשי | ראשי | ראשי | ראשי |
| רוברט באקלי | מייג'ור ליליווייט | ראשי | ראשי | ראשי | ראשי | ראשי |
| דייוויד אנדרס | בליין "דבירס" מקדונו | ראשי | ראשי | ראשי | ראשי | ראשי |
| אליסון מישלקה | פייטון צ'ארלס | משני | משני | ראשי | ראשי | ראשי |
| רוברט נפר | אנגוס מקדונו |  | משני | משני | ראשי |  |
| ברייס הודג'סון | דונלד "דון אי" אברהרד |  | משני | משני | משני | ראשי |

אוֹלִיבְיָה "לִיב" מוּר (רוז מקייבר) - רופאה בהתמחות לשעבר, שהפכה לזומבית כאשר הייתה במסיבת סירה והותקפה על ידי אנשים שלקחו סם חדש בשם "אוטופיום". בהווה, ליב עובדת כפתולוגית בחדר מתים על מנת לקבל גישה למוחות שהיא צריכה לצרוך כדי לשמור על האנושיות שלה ולדכא את הרעב שלה. ללא אכילת מוחות, היא הופכת להיות פחות ופחות אינטליגנטית. על ידי אכילת המוחות היא חווה הבזקים של זיכרונות מהמוח הנוכחי, ומקבלת תכונות אופי ואישיות מוזרות ואקראיות שנעות מפחד מיונים ועד למומחיות באמנויות הלחימה. ליב היא בוגרת אוניברסיטת וושינגטון.
הבלש קְלָיְיב בָּבִּינוֹ (מלקולם גודיין) - בלש במשטרת סיאטל, שהועבר ממחלק המוסר למחלק הרצח כאשר הסדרה מתחילה, קלייב נעזר בליב כדי לפתור פשעים, ועד מהרה מפתח עימה חברות קרובה.
ד"ר רָאבִי צָאקְרָבָּארְטִי (רהול קוהלי) - חוקר רפואי ממוצא אנגלי והבוס של ליב. ראבי מודע לסודה של ליב ומסייע לה בכל פעם שהסוד שלה עומד להיחשף. ראבי מגן עליה אך גם חוקר אותה במטרה למצוא תרופה למצב שלה (הזומביזם). ראבי עבד בעבר עבור המרכז לבקרת מחלות ומניעתן, אך פוטר בעקבות האובססיה שלו להתקפה בנשק ביולוגי.
מֶיְיג'וֹר לִילִיוָויְיט (רוברט באקלי) - ארוסה לשעבר של ליב; ליב סיימה את הקשר איתו כדי למנוע ממנו להידבק בזומביזם. כמו ליב, הוא בוגר אוניברסיטת וושינגטון, והוא עובד כעובד סוציאלי במרכז הנוער המקומי. במהלך העונה הראשונה, מייג'ור מגלה את קיומם של הזומבים ואף יוצא למסע הרג אחרי בליין ושותפיו. בסוף העונה, הוא מודבק על ידי ליב בזומביזם אחרי שגסס, אך לאחר מכן הוא נוטל את התרופה וחוזר להיות בן אדם.
בְּלֶיְין "דֶבִּירְס" מקדונאו (דייוויד אנדרס) - סוחר סמים שהפך לזומבי על ידי סם ניסיוני שגרם להתפרצות זומביזם. בליין מספר לליב שהוא שודד קברים כדי לקבל גישה למוחות, אבל במציאות הוא הקים רשת סמים חדשה, עם זומבים נוספים והוא רוצח בני נוער חסרי בית מקומיים על מנת לקחת את מוחותיהם. בסיס הפעילות שלו הוא קצבייה מקומית שממנה הוא מפעיל שירות משלוחים הביתה של ארוחות גורמה ממוחות אדם ללקוחות הזומבים העשירים שלו. ביחד עם סחר הסמים שלו, הוא גם תוקף את היריבים שלו ויוצר זומבים חדשים כדי להגביר את הביקוש (כולל אישה אחת שהוא קיים איתה סטוץ). בסוף העונה הראשונה, ליב מזריקה לו חלק מן התרופה והוא נהפך בעל כורחו לבן אדם.
פֶּיְיטוֹן צָ'ארְלְס (אליסון מישלקה) - חברתה הטובה ביותר של ליב ושותפתה לדירה. פייטון עובדת כעוזרת התובע המחוזי במשרד פרקליטות התביעה בעיר. כשהעיר נכנסה להסגר הפכה לראשת העיר בפועל.
אנגוס מקדונאו (רוברט נפר) - אביו המנוכר והמתעלל של בליין, שהפך לזומבי, וניסה לכפות על בליין לעבוד אצלו לפני שיהפוך לאחד הקורבנות של "רוצח הכאוס". בהמשך, אגנוס הופך למנהיג פולחן דתי המכונה "האח אהבה", המטיף לשלטון הזומבים, אך מוצא להורג על ידי צבא ארצות הברית לאחר שניסה לברוח מניו סיאטל.
דונלד "דון אי" אברהרד (ברייס הודג'סון) - אחד מעובדיו של בליין שבמהרה הופך ליד ימינו, ולאחר מכן לשותפו העסקי. הודג'סון שיחק גם את אחיו התאום המנוח של הדמות בשני פרקים בעונה הראשונה.